ming030890/wiki-yue-high-quality huggingface dataset:
折射

折射（粵拼：zit3 se6，英文：refraction），又叫做屈折，係種光學現象，指一種波動（例如光）由一種介質射入另一種介質嗰陣改變方向。咁如果有條木棒插入水，睇落會以為佢喺水面屈咗。
折射之所以會發生，係源於光喺唔同介質裡便會以不同嘅速度前進。當一束光以一定嘅角度射入密度比較大嘅介質嗰時，佢會減慢速度並且向住法線嗰邊彎曲。而相反，當佢進入密度比較低嘅介質嗰時，佢會加速而且偏離法線噉彎曲。束光折射嗰時彎曲得有幾勁，視乎兩種介質之間嘅折射率。

相關現象
睇埋：光學
想像一束光通過三稜鏡，三稜鏡同空氣嘅折射率唔同，光線會跟住三稜鏡嘅形狀同方向偏轉。喺多數材料當中，唔同頻率嘅光（即係唔同色嘅可見光）折射率都唔同，於是束光就分開做唔同色嘅光線，形成所謂嘅色散現象。呢種現象據講係由艾碩·牛頓發現嘅。
喺某啲介質當中，介質嘅密度會慢慢噉變化，令到光線嘅行進軌道變咗曲嘅噉。例如喺炎熱嘅天氣當中（想像烈日下嘅撒哈拉沙漠），唔同高度嘅空氣密度明顯有異，從而令到光線變成以曲線前進，形成海市蜃樓嘅現象。
折射望遠鏡

折射望遠鏡（英文：Refracting telescope），係種光學望遠鏡，用到透鏡嘅折射原理形成影像。
折戶真理

折戶真理 ，係日本嘅一個女藝人同埋配音員。
抗體

抗體，又叫免疫球蛋白，係一種Y形結構嘅蛋白質，由B淋巴細胞分泌到體液度，作為免疫系統嘅一部份, 又可以叫做液性免疫,去用嚟抵抗外來物質（叫抗原，譬如細菌）。
抗體可以細分成五個類型,每一個類型都有屬於自己嘅特性同功用。要制造抗體去認得唔同嘅抗原係需要經過一連串嘅反應, 而呢一連串嘅反應係包括B淋巴細胞係未接觸到抗原嘅情況下已經進行, 當中體基因重組 (Somatic Recombination), 又可以細分叫做V(D)J片段重組 (V(D)J recombination),係B淋巴細胞發展成熟嘅初期發生, 隨機改變每一個成熟緊嘅B淋巴細胞制造抗體嘅基因, 從而改變佢哋之後制造出嚟抗體嘅結構。呢種基因上嘅改變係令到身體可以制造超過1012 種類大抗體。呢種特質係免疫系統強大嘅原因之一。 如果制造出嚟嘅抗體係同自己身體上嘅抗原有吸引力, 而呢種吸引力係有機會傷害自己身體嘅細胞,我哋身體就會進行群落剔除 (Clonal deletion)去剔除制造呢種抗體嘅B淋巴細胞。當認定咗發展緊嘅B淋巴細胞係唔會同自己身體上嘅抗原有吸引力, 就會分化成有免疫活性 (immunocompetent)嘅B淋巴細胞, 隨時等待抗原嘅入侵。
株落選擇 (Clonal selection)係一個身體機制去揀合適嘅B淋巴細胞去對抗入侵緊嘅抗原。株落選擇可以諗成有一堆免疫活性B淋巴細胞, 全部自身嘅細胞膜外有唔同結構嘅抗體, 又可以叫做 受體 (Receptor)。每一個受體都因為以上提過嘅V(D)J片段重組而有唔同嘅獨特性或者特異性 (Specificity)。
親和力成熟 (Affinity maturation) 改變抗體同抗原之間嘅吸引力。
假如監管呢類反應嘅機制有問題嗰時, 就會製造出對抗自己身體組織的抗體, 導致自身免疫疾病 (Autoimmune disease)。
抗體除咗作為免疫系統去保護身體之外, 佢仲有好廣泛嘅應用。作為臨床上嘅藥物去醫治癌症, 包括多發性骨髓瘤, 預防Rh陰性母親的異型免疫反應同埋提供後天免疫系統 (Passive immunity)。抗體嘅獨特性或者特異性可以提供醫療診斷嘅作用。
折井孝男

折井孝男係日本足球員，教練，執教過日本女子足球代表隊。
折口輝樹

折口輝樹（199年月號—）係日本足球員，打守門員位置，效力大阪櫻花。
折射率

折射率係講一樣嘢嘅折射能力，將光喺樣嘢入面嘅速度同光喺真空嘅速度（光速）嘅比例去計，數字越高代表折射程度越高，譬如水嘅折射率係1.33，鑽石就去到2.42。
持續世界

持續世界（粵拼：ci4 zuk6 sai3 gaai3；英文：persistent state world / persistent world，PSW）喺打機用語上係指一個無論有冇玩家喺入面，遊戲程式都會係噉運行落去嘅虛擬世界。常見於 MMORPG。
持續進修基金

持續進修基金（英文：Continuing Education Fund，簡稱：CEF）係香港政府喺2002年成立嘅一個基金，以鼓勵年齡介乎18歲至70歲嘅香港居民持續進修，為有志進修嘅成年人提供資助，減輕佢哋持續進修同接受培訓嘅經濟負擔。
合資格嘅申請人可以就多過一個認可課程申領發還款項。認可課程名單入便包括物流業、商業服務、金融服務業、旅遊業、設計、創意工業、語文、工作間嘅人際關係同埋個人才能嘅課程等等。

沿革
2002年推出嗰陣，每個合資格嘅人一世人可以向政府申請一次，申請之後嘅兩年之內，申請人讀完認可課程或者嗰啲課程嘅部份單元之後，就可以攞返80%學費，或者10,000港元學費，以金額較少嘅為準。如果過咗兩年時限又或者累積用完10,000緡資助，個file就會close嘞。
最初係得非學位持有人先至可以申請持續進修基金。後來到咗2003年7月宣佈放寬資格畀大學學位持有人申請，9月1號實施。
2007年申領發還款項次數由兩次增加到四次，兩年時限增加到四年。如果之前已經close file，但係基金帳戶重有餘額未用，就可以重開帳戶，時限由申報嘅課程開課第一日開始計加多兩年。如果第一次申請，就由申報嘅課程開課第一日開始計四年。
2019年4月1號開始，資助上限由每人10,000港元增加至20,000港元，申請人年齡上限由65歲提高到70歲，基金帳戶唔再設有年期或申領次數限制。頭10,000港元係資助學費嘅80%，跟住嗰10,000港元係資助學費嘅60%。
2022年資助上限由每人20,000港元增加至25,000港元，並撤銷年齡上限，

申請資格
由2019年4月1號開始，申請人唔需要喺課程開課之前遞交開戶申請到持續進修基金辦事處。符合以下資格嘅申請人，只需要喺成功修畢持續進修基金課程之後嘅一年之內同年齡屆滿71歲之前遞交申請到持續進修基金辦事處，一齊辦理開戶同發還款項手續。
屬於香港居民並擁有香港居留權、或香港入境權、或有權喺香港逗留而唔受到任何逗留條件限制；
喺課程開課嗰日同提交發還款項申請嗰日，年齡介乎18至70歲（喺申請發還款項嘅時候，有關表格同埋需要嘅文件要喺申請人71歲生日之前交到持續進修基金辦事處。持續進修基金辦事處會喺收到申請表嗰日當係遞交申請嘅日期)；
已經成功修畢整個「可獲發還款項課程」。「成功修畢」課程係指申請人已經出席唔少於課程總上課時數嘅百分之七十或課程所規定嘅較高出席要求（以較高者為準），並喺所有獲勞工及福利局局長批核嘅課程評核方法（包括任何已經獲批核計算整體成績比重嘅考試同功課要求）中攞到整體分數嘅百分之五十或課程所規定嘅較高評核要求嘅百分比率（以較高者為準）。成功修畢課程嘅證明文件可以包括修業證書、由院校／辦學機構發出嘅信件或成績表等，證明申請人已經通過有關嘅課程評核；另外，如果修讀嘅係語文能力課程，申請人必須喺開課之後同年齡屆滿71歲之前參加指定嘅語文基準試，並攞到指定或更高程度嘅成績；
已經獲發還款項嘅總金額，未滿上限20,000港元；
並未喺同一項課程嘅費用獲得其他公帑或喺其他公帑資助計劃之下獲得任何資助（由學生資助處管理嘅免入息審查貸款計劃下發放嘅貸款如果用嚟交持續進修基金課程嘅學費，而申請人又符合其他所有申請準則，就仍然符合資格）。
指

指，或者叫指頭，係好多脊椎動物嘅肢嘅盡頭部份。對人類同其他靈長類動物嚟講，可以分做手指同腳指兩大類。
指代

指代（英文：coreference）係指一段文字裏面，有用咗兩款或者以上嘅表述嚟指同一樣人或者事物。呢啲唔同嘅表述就算係同一件物件（referent）嘅指代。
舉例說明，想像呢句句子：「阿標想飲汽水。佢行過去雪櫃度攞。」當中「阿標」同「佢」都係指緊同一個人，所以就係同一件物件嘅指代。

指代解決
指代解決（coreference resolution）係教電腦處理語言嗰陣嘅一條重要問題。
指令式編程

指令式編程（英文：imperative programming）係編程範式一種，指用陳述式逐步噉改變個程式嘅狀態。
幾乎所有電腦嘅硬件都係指令式工作；幾乎所有電腦嘅硬件都係可以執行機械碼，而機械碼係用指令式嘅風格來寫嘅。較高階嘅指令式編程語言透過結構化編程嘅語法將機械碼抽象化，令到架機 ｢易用啲｣ 之餘，仍然維持原本嘅指令式運作嘅效率，但係都跟一樣嘅典範:66。
持統天皇

持統天皇（645年—703年1月13號），係日本第41代天皇，亦係第3位女天皇，686年到697年在位，697年到703年改做太上天皇。
老公係前任天皇天武天皇。
指交

指交（fingering，日文：手マン）係用手指插入女人嘅陰蒂、陰戶、陰道或肛門令佢產生性刺激，呢個動作亦可以用喺男人身上，即係將手指插入男人個屎眼。呢個動作可以用喺兩個人之間嘅性撫摸或者其他性愛動作嘅部分，亦可以自己同自己做，算手淫嘅一種。
持續音

持續音（英文：pedal note，又叫 pedal point，簡稱 pedal）係編曲同演奏嘅一種技巧，將伴奏入面嘅某個音不斷重覆。持續音可以低過旋律，亦可以高過旋律；如果低過旋律，又叫持續低音。
持續音可以只係持續唔斷，或者跟和弦進行嘅節奏，或者有自己嘅節奏都得。
持續音通常初頭會係和弦進行入面和弦嘅一部份，之後會唔理和弦係乜，就算撞音都一路持續落去，直至最後變返和弦嘅一部分以達成解決。
指令集架構

指令集架構（instruction set architecture，ISA）係反映一部電腦內部實際做開啲嗰啲運算（指令）嘅抽象模型。一部廿一世紀初嘅電腦嘅指令集架構會包含「將兩個數加埋」、「將兩個數相減」或者更加複雜啲嘅基本指令，而部電腦通常會淨係將呢啲嘢抽象化之後嘅樣顯示俾用家睇。
指令集架構係介於計算機軟件同硬件嘅中間層之一；具體描述點樣使啲硬件（元件、邏輯門）來實現指令集架構嘅模型，係微架構。

分類
指令集架構可以分成以下幾種：
複雜指令集（CISC）
簡單指令集（RISC）
超長指令字（VLIW）
顯式並行指令計算（EPIC）
常見嘅係複雜指令集、簡單指令集兩種。前者有更加多嘅啲包裝好嘅複雜指令、可以實現好多高級功能，但對處理器嘅設計、工藝同埋元件用量都有好高嘅要求；後者可以運行喺簡單啲嘅處理器上，但啲高級功能就需要好幾迾命令來實現，所以面臨更加多嘅程序開銷。
用複雜指令集用得比較多嘅有X86同X86-64架構處理器。簡單指令集比較出名嘅係用喺ARM架構處理器。
敘事鉤

敘事鉤（英文：narrative hook）係敘事技巧嘅一種，指喺故仔開頭有一啲吸引讀者觀眾興趣嘅嘢（睇埋懸疑），令讀者觀察想睇落去。
例如主角係一個特務；喺故仔開始嗰陣，佢俾上頭安排佢去做一個極之困難、就噉睇好似冇可能解決嘅任務，令讀者因為好奇想知佢點克服呢個難關而有興趣睇落去。
敘任權鬥爭

敘任權鬥爭（英文：Investiture Controversy）係11世紀尾到12世紀頭中世紀歐洲發生嘅衝突，涉及到天主教會同世俗君主對教會人員嘅任命權。
敘事詩

敘事詩（英文：narrative poetry）係指重點在於表達故仔嘅詩歌。
例子可以睇吓《木蘭辭》或者《奧德修記》呀噉。
敘事結構

敘事結構（英文：narrative structure）係指一個故仔點樣俾作者呈現出嚟，例如倒敘同順敘等。
敘利亞人

敘利亞人 (阿拉伯文：سُورِيُّون‎，羅馬拼音：Sūriyyīn) 係敘利亞嘅人。佢哋大部分都係屬於阿拉伯人，不過亦有啲係其他種族，例如庫爾德人、亞述人、同埋亞美尼亞人等等。雖然一般都會係講阿拉伯文，不過少數民族亦會講返自己嘅話。

歷史
喺古代歷史，依家敘利亞屬於嘅黎凡特地區已經有原住民住，而佢哋嘅文化亦都主要受到附近周圍嘅地方所影響。到7世紀回教化之後，敘利亞人由講亞拉姆文去到講阿拉伯文，不過仍然有少部分係講亞拉姆文。
喺敘利亞內戰之前，已經有唔少敘利亞人移民去美洲同歐洲，特別係巴西。自從打仗以嚟，有大概600萬位敘利亞人作為難民去咗外國，主要係土耳其、約旦、同黎巴嫩。
敘事芭蕾舞

敘事芭蕾舞（英文：narrative ballet）係指有故仔嘅芭蕾舞劇。呢類芭蕾舞劇一般做法係將個齣劇分做若干幕，每幕代表個故仔嘅其中一段情節；喺每一幕當中，舞蹈員會著住特定嘅服裝喺一個有佈景嘅舞台上面跳舞，用舞姿表達所飾演嘅角色。
古典芭蕾舞當中嘅芭蕾舞劇冚唪唥都係敘事芭蕾舞。

例子
《天鵝湖》
《合桃鉗》
《睡公主》
... 等等。
敘事衝突

敘事衝突（英文：narrative conflict）係指一個故仔入面主角要面對嘅最大難關，係故仔不可或缺嘅一部份。
唔同角色之間喺目的上嘅矛盾會引致佢哋之間產生衝突，而呢啲衝突往往係成個故仔最引人入勝嗰部份。有啲敘事學同文學方面嘅學者仲主張，人睇故仔基本上就係為咗「睇衝突」。
例：校長鄧不利多想要保護霍格華茲魔法學校以及學校嘅學生（鄧不利多嘅目的），而呢點令佢同願意為咗得到力量而傷害學生嘅佛地魔（佛地魔嘅目的）作對，於是兩人之間就起衝突，衝突令佢哋（例如）打交，而戰鬥往往係一個故仔最好睇嘅部份（吸引讀者嘅衝突）。
曝光

喺攝影上，曝光（英文：Exposure）係指影相途中允許進入鏡頭照喺感光媒體上嘅光。
曬衫夾

曬衫夾，又叫衫夾、衣夾、晾衫夾，係用來掛衫時夾住件衫曬，唔畀佢吹走或者跌落地，佢通常同晾衫繩緊固。曬衫夾通常都有好多唔同大細同埋設計。
曙光行動

曙光行動，係2019年11月14號由香港民間人士發起嘅一次反逃犯條例修訂抗議活動，延續返前三日嘅「黎明行動」、「破曉行動」同「晨曦行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突。當中香港理工大學示威者成功長時間堵塞海底隧道紅磡出入口，夜晚對隧道設施大肆破壞，種下之後香港理工大學衝突升級嘅伏線。
另外，香港政府嘅教育局宣佈中小學由嗰日開始停課。
曱甴

曱甴（粵拼：gaat6 zaat6*2；學名：Blattodea），書面語蟑螂，係種唔完全變態、雜食嘅昆蟲，屬昆蟲綱嘅Blattaria目，學名源自拉丁嘅blatta。
有啲參考書，如《商務新字典》、《朗文中文新詞典》，將兩個字反寫做「甴曱」。但係明初古籍《篇海類編》早有記載：曱，音押；甴，音扎。「曱甴」同現今粵音gaat6 zaat6較為接近，反寫反而讀音相去甚遠。
Blaberus giganteus
喺粵語區，最出名係美洲曱甴，大概長30毫米；其餘有德國曱甴，大概15毫米長；亞洲曱甴（asahinai），大概15毫米長；重有blatta orient，大概25毫米長。熱帶曱甴大得多，係滅絕咗嘅曱甴嘅近親，好似石炭紀嘅 archimylacris 同二疊紀嘅 apthoroblattina 咁大。
一般認為曱甴係害蟲。雖然世界上已知有4400種（或500個目）曱甴，只有幾種（少過1%）係住喺市區，大部份曱甴其實係唔少得嘅益蟲，食熱帶雨林死植物，加速生態循環，同時俾其他生物食。

科學
成日見嘅曱甴屬於蜚蠊目（學名：Blattodea，亦作 Blattaria），係昆蟲綱有翅亞綱新翅下綱之下，亦包埋白蟻。而當中4400種曱甴，大概佔整個目三分之二。

俗語
「小強」：香港，以至其他華語地方，俗語上叫曱甴做「小強」。個名來自1993年香港電影《唐伯虎點秋香》，周星馳飾演嘅唐伯虎臨急要搵樣寵物，就將啱啱俾人踩死嘅曱甴叫做「小強」，攞去呃阿秋香博同情。由於電影非常受歡迎，從此香港，以至台灣同中國嘅人，都經常將曱甴叫做「小強」。後來2000年嘅電視劇《男親女愛》，黃子華飾演嘅主角余樂天，更加養咗隻曱甴做寵物，個名直頭就叫「小強」，後來更加為小強搵咗個女朋友「小玲」。由於小強經常喺劇集出場，令到香港人叫曱甴做「小強」呢個講法，變得加倍流行。
曬太陽

曬太陽，又叫做日光浴，係俾皮膚暴露喺太陽光嘅紫外線之下令到皮膚產生黑色素而令到皮膚變成古銅色嘅一種健美方法。
適量嘅曬太陽對人嘅身體健康好有益，但係如果過份暴曬就會曬傷皮膚，曬太陽之前要先搽太陽油保護皮膚。
香港俗語，人曬太陽即係乜都唔使做/嘆世界；座碼頭曬太陽即係好嘥。
曝罟灣營地

曝罟灣營地，香港營地之一，專畀露營，喺曝罟灣對上山脊，上窰郊遊徑側，東面行遠啲去到萬宜水庫，英文叫Po Kwu Wan Campsite。屬西貢東郊野公園，行政上歸西貢區。營地屬小型，有營位少過二十。水源取自溪澗，季節性水源。歸漁農自然護理署管。
營無車路到，至近西貢萬宜路。可以沿上窰郊遊徑入。
營飲食用得燒烤爐、檯櫈。有廁所，不過旱廁。
拘留

拘留，有時叫合法拘留，係符合法律嘅情況下將一個人困喺一個地方唔畀人走，完全剝奪佢嘅行動自由，多數情況都係指警方對疑犯進行嘅拘留行動。
招佩貞

招佩貞，香港親中派人士，任職利嘉閣。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
招商永隆銀行

招商永隆銀行有限公司（英文：CMB Wing Lung Bank Limited，港交所前編號：0096）係香港一間銀行，前身係1933年創立嘅永隆銀號，1960年改名做永隆銀行，主要業務係提供零售及企業銀行、信貸、股票同期貨買賣、個人理財、信託同物業管理、強積金同保險等等金融服務。喺香港、中國同埋海外一共有42間分行同埋代表處。
2008年，大股東伍宜孫家族以193億港元賣咗揸住嘅53.12%永隆銀行權益畀招商銀行。根據上市條例，招商銀行要強制性收購埋永隆銀行其他股份，最後永隆銀行會撤銷上市地位。2009年1月15號，招商銀行完成對永隆銀行剩返嘅股份嘅強制性收購，永隆銀行正式成為招商銀行直接全資附屬公司；1月16號，永隆銀行撤銷上市地位。5月1號，永隆銀行轉用招商銀行標誌。
2018年10月1號，永隆改名做招商永隆銀行有限公司。
招商街道

招商係中國廣東深圳南山區下邊嘅一個街道，叫招商街道，下轄11個社區。
招商銀行

招商銀行係中國招商局集團旗下嘅銀行，1987年創行。
東伏見宮依仁親王

東伏見宮依仁親王（日文：ひがしふしみのみや よりひとしんのう，1867年10月16號—1922年6月27號），係東伏見宮第一代當主，邦家親王細仔，同時係海軍軍人，最高官位係海軍元帥大將大勳位功三級。佢結過兩次婚，前任係土佐藩藩主山內豐信三女八重子，繼任係前宮內大臣岩倉具定大女周子。

經歷
1867年，依仁親王響京都府出世，老豆係邦家親王，阿媽係女房伊丹吉子，嗰時佢叫定麿王。本身佢係要去圓滿院出家，但係響1868年爆發明治維新，所以佢冇出到家。同年，佢做咗大佬晃親王嘅契仔。1877年，佢就讀海軍兵學校預科，但響1884年退學，改為去英國留學。第二年12月，佢改認彰仁親王做契爺，1886年親王宣下，做咗明治天皇嘅猶子，改名叫依仁親王。
1887年，依仁改去法國留學，入讀布雷斯特海軍學校。佢響1890年畢業之後升為海軍少尉，兩年後返嚟日本，正式開始參軍，同年同八重子結婚，更成為貴族院議員（不過得個名）。四年之後同八重子離婚，響1898年同周子結婚。
1903年，根據契爺彰仁親王嘅遺囑，依仁親王另開東伏見宮（話就係開，實際上係繼承。彰仁咁做嘅原因係因為佢鍾意輝久王多過依仁，所以就將用過嘅宮號畀依仁）。之後曾參加日俄戰爭。1910年佢同東鄉平八郎、乃木希典，代表日本去英國出席佐治五世嘅就任儀式。
1918年，依仁出訪英國，中間嗰個人就係佢
跟住佢先後做過横須賀鎮守府司令長官同埋第二艦隊司令長官，1918年升為海軍大將，同年畀人派去到英國訪問。1919年，佢認咗邦彥王細仔邦英王做契仔。
1922年，依仁親王死咗，終年五十四歲，死後追封為海軍元帥。因為佢冇仔，所以東伏見宮絕家，但就保留皇族身份。1931年，契仔邦英王降為華族，另起東伏見伯爵家，以繼承東伏見宮。

同夏威夷王國維多利亞卡奧拉尼公主嘅婚事
1881年，夏威夷王國國王卡拉卡瓦訪問日本，呢次係第一次有外國領導人過嚟日本，所以好隆重，皇室仲邀請佢響赤坂離宮同明治天皇傾計。因為嗰時美國野心好大，卡拉卡瓦希望同日本聯手抗美，因而諗住將大女維多利亞卡奧拉尼公主嫁畀定麿王（即係依仁親王）。當時明治天皇希望將日本國力增強，又唔想同外族聯婚，因而反對，所以最後呢場婚事就取消。
東京都

東京都（日文：東京都／とうきょうと Tōkyō-to）係日本本州關東地方嘅一個政區，係日本事實上嘅首都。喺1943年設立，當中包括咗東京都23區、多摩地區（26市3町1村）、伊豆群島同埋小笠原群島。都廳所在地係新宿區。
東京都分成東京都區部（或者叫23區）、多摩地區（26市3町1村）同島嶼部（2町7村）。主要係喺關東西南部嘅東西幼長嘅地域，東臨東京灣，西部係關東山地。
唔單只行政、立法等機關集中喺度，呢度亦都係日本甚至東亞經濟、傳媒、學術、交通等等嘅重心所在。人口大約有1403萬（2022年），係日本人口最多而且人口密度最高嘅嘅都道府縣。
東京同周圍七個縣組成首都圈。其中包含東京都、神奈川縣、千葉縣、埼玉縣嘅東京大都市圈總人口有大概三千五百萬人口，佔全日本大概三成人口，係世界上最多人口嘅都市圈。

歷史
内文：東京同東京都嘅歷史
舊時叫開「江戶」，明治時代開始變成日本嘅重心。1943年7月1號，東京重新劃分，東京府同埋東京市合併做東京都，東京都今日嘅範圍自此定咗落嚟。1947年，東京都正式誕生。包括23個特別區、26個市、1個郡、5個支廳、8個町、5個村。

由東京府到東京都
喺第二次世界大戰期間嘅1943年7月1號，東京市同東京府俾廢除咗，改為設立東京都。
頭一任東京都長官係來自內務省嘅大達茂雄。
第二次世界大戰尾聲嘅1945年3月10號，發生咗東京大空襲，令到下町變成一片焦土。加埋前後嘅空襲，東京市區大部分變成咗「燒野原」。另外，小笠原諸島嘅硫黄島仲發生過陸上戰，日美雙方都蒙受咗重大損失。

戰後重建同東京奧運會
戰後，政府將首都東京嘅重建擺喺最優先位置。東京都戰災復興都市計劃提出要建設34條放射狀延伸嘅主幹道同8條環狀線，仲有整備都內道路嘅計劃，但最後就喺話失敗咗。
1964年舉辦嘅東京奧運會標誌住戰後重建嘅完結。喺高度經濟成長期間，東京作為新日本嘅政治經濟中心，經歷咗一次大發展。
1962年，東京都嘅常住人口（夜間人口）成為世界上首個突破估計一千萬人嘅城市。經濟方面亦出現激烈嘅東京一極集中現象，呢個趨勢到而家仲係不斷加速緊。

高度經濟成長
喺東京都內，新宿、澀谷、池袋等都區內西部嘅轉車站周邊快速發展成為副都心同繁華街。相反，以淺草衰落為代表嘅都區內東部停滯不前就成為一個問題。
因為甜圈化現象，都區內人口喺1966年達到810萬人嘅頂峰之後就開始緩慢減少。另一方面，多摩地區因為有大量通勤到都區內嘅人口，人口急劇增加。戰前只有八王子市同立川市兩個市，而家增加到26個市，人口比例亦大幅提高。喺稻城市、多摩市、八王子市、町田市一帶延伸嘅多摩丘陵上建立咗多摩新城，其他地方亦將農地同武藏野嘅丘陵、森林、原野改建成團地等住宅區。
1968年，小笠原諸島同火山列島由美國歸還畀日本，重新編入東京都。

平成時代
1991年，新宿嘅都廳新廳舍落成，成為東京嘅新地標，新宿亦被稱為「新都心」。
1999年石原慎太郎當選都知事之後，品川、丸之內、汐留同臨海副都心等地方嘅城市重建同主幹道整備工程就不斷推進，但因為冇做區劃整理，道路情況仲係好複雜。由於東京係超過密都市，所以透過都嘅條例等推動整體防震同安全化嘅工作。
喺東京，由高度經濟成長期到泡沫經濟期間，工資同資產價格都大幅上升。喺1980年代到1990年代，地價同物價都係世界頂級水平。1990年代初泡沫經濟崩潰之後，地價暴跌。1998年之後因為通貨緊縮物價持續下跌，再加上匯率波動，到咗2010年代，東京已經唔再係世界頂級嘅物價水平。
東京嘅地價喺泡沫期之後長期處於跌勢，但到咗2012年左右，大部分地區都開始回升。

令和時代
由2010年代開始，為咗準備原定喺2020年舉行嘅東京奧運會同殘奧會，基礎設施等資本設備再次進行新一輪嘅整備工程。
東京都會電視台

東京都會電視台（日文：東京メトロポリタンテレビジョン，英文：Tokyo Metropolitan Television），係日本一間以東京都為播送範圍嘅電視台，簡稱TOKYO MX，又叫MXTV。識別訊號為JOMX-DTV。
東京都會電視台由東京都廳（東京都政府）出資成立，喺1995年11月1號開播，係「全國獨立UHF放送協議會」成員。

中國大陸收視
中國大陸嘅觀眾可以用風雲直播、BS24等第三方中繼進行收睇。
東京電視台

株式會社東京電視（日文：株式会社テレビ東京）通常叫「東京電視台」（テレビ東京），簡稱「東視」（テレ東）、「TX」（源自佢嘅識別呼號JOTX-TV）同「東京台」，係日本一間以關東廣域圈為播放範圍嘅無線電視台，日本五個電視聯播網之一TXN嘅核心局。最大股東係日本經濟新聞社。
東住吉區

東住吉區（日文：東住吉区／ひがしすみよしく Higashisumiyoshi ku */?）係日本大阪廿四個區嘅其中一個，喺大阪市嘅東南邊。
來自呢度嘅名人包括高村薰（作家）、筒井康隆（科幻作家）、岩尾望（搞笑藝人）、小林劍道（搞笑藝人）、影山浩宣（作家）、高崎晃（結他手）同埋谷村新司（音樂家）。
東京馬拉松

東京馬拉松係喺日本東京搞嘅一個馬拉松賽跑，2007年開始搞，每年2月舉行。佢亦係世界六大馬拉松之一。
東伏見宮

東伏見宮（日文：ひがしふしみのみやHigashifushimi no miya）係日本舊時一個宮家，由伏見宮邦家親王細仔依仁親王響1903年創立，不過呢個宮號曾經畀小松宮彰仁親王用過。1947年響駐日盟軍總司令指示下，東伏見宮最後一任成員周子皇籍脫離，降做平民。東伏見宮實際上響1922年已經絕家，後嚟畀東伏見伯爵家取代。

歷史
東伏見宮本身係彰仁親王起嘅宮家，但係響1881年天皇為咗紀念彰仁對明治維新嘅貢獻，於是改為另起宮家小松宮畀佢。而響1886年，彰仁親王養仔依仁親王親王宣下，正式繼承東伏見宮。
後嚟，皇室決定要撤消依仁親王嘅皇族身份，將佢降為華族，但係依仁親王響皇籍脫離前幾個月瓜咗，佢又冇仔女，所以皇室決定唔取消依仁親王個老婆周子嘅皇族身份，將東伏見宮當主一位取消，但就保留東伏見宮嘅皇族銜頭。依仁生前認咗久邇宮邦彥王細仔邦英王做契仔，後嚟由周子親手養大佢。
1931年，邦英王皇籍脫離做華族，改起東伏見伯爵家，正式取代東伏見宮。
1947年響駐日盟軍總司令指示下，東伏見宮最後一任成員周子皇籍脫離，降做平民。1955年，周子過身，東伏見宮正式絕家。
文星伊

文星伊，係大韓民國嘅一個女藝人同埋歌手。
文明里

文明里（英文：Man Ming Lane）係香港九龍油麻地一條馬路，長1.6公里，嚮港鐵油麻地站C出口東彌敦道，西見油麻地鮮果批發市場（俗稱油麻地果欄）嘅停車場石龍街。
文明里當地有一大個港鐵通風口，對住一個嚮砵蘭街尾嘅公園。個公園係起窩打老道8號時起嘅。
曾廣豫

曾廣豫（粵拼：zang1 gwong2 jyu6，1944年—2015年2月21號）係香港消防處前處長。佢1962年喺伊利沙伯中學畢業，1964年3月加入消防處，1998年升做處長，2001年退休，一共服務37年。
曾志健中槍案

曾志健中槍案係2019年10月1號香港一單槍擊案，喺沒有國慶只有國殤示威期間，一個十八歲男仔喺荃灣大河道同差佬衝突期間俾差佬開槍射擊，實彈打中個男仔嘅心口，傷勢一度危殆。
個中槍嘅男仔叫做曾志健，係荃灣公立何傳耀紀念中學嘅中五重讀生。
呢次槍擊，係2019年咁多示威抗議以嚟，第一次有人俾實彈射中。國際特赦組織質疑涉事差佬用實彈係過度武力，完全唔合理。
曾廣智

曾廣智（英文：Tseng Kwong Chi，入行之前叫Joseph Tseng，1950年9月6號—1990年3月10號）係美國華裔攝影師。佢喺香港出世。佢個妹係舞蹈師曾筱竹（Muna Tseng）。

生活
1950年9月6號，曾廣智喺香港出世。佢阿爸係國民黨軍官，1949年逃離上海。曾廣智喺聖若瑟書院返過學，16歲嗰年跟父母移民加拿大。佢喺加拿大讀完大學之後，去咗法國巴黎，喺朱利安學院先係學繪畫，但一年後改學攝影1979年移居紐約。
1990年，曾廣智死於愛滋病，留低相依7年嘅同伴Robert-Kristoffer Haynes。Haynes依家仲住喺紐約市，係Paula Cooper Gallery嘅登錄員（Registrar）。
紐約古根漢博物館同三藩市現代藝術博物館都有收藏曾廣智嘅作品。
曾展望

曾展望（英文：Randal Tsang，1997年10月12號—）係香港男藝人，2018年開始做無綫電視《＃後生仔傾吓偈》其中一位「後生仔」KOL。佢喺香港理工大學會計系學士畢業。
曾建平

曾建平，香港親中派人士。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
曾志文

曾志文係香港親中派政治人物兼勞工界人士。
普爾

普爾（英文：Poole）係英國英倫多實郡一座城，人口15萬。
普米族

普米族係中國其中一個少數民族，主要住喺雲南，人口4萬。
普渡大學

普渡大學（英文：Purdue University）係喺美國印第安納州嘅一間公立大學。
普濟禪院

普濟禪院（葡文：Templo de Kun Iam Tong），又叫觀音堂，係澳門最大嘅禪院同最有規模嘅廟宇，喺美副將大馬路近望廈山。
普濟禪院、媽祖閣同蓮峰廟係澳門三大古廟，喺1992年被評為澳門八景之一，後來被評定為「紀念物」，係澳門受保護嘅歷史建築。

歷史
唔該幫下手加長、改好啲呢篇文。討論頁或者要求加料版可能有多啲資料。
普立茲獎

普立茲獎（Pulitzer Prize），又叫普立茲新聞獎，係美國嘅一個獎項，每年表揚對美國新聞界有重要貢獻嘅人，由1917年開始頒。
普渡環球

普渡環球（Purdue University Global）係美國一間以成年學生為對象嘅大學，亦係普渡大學系統嘅一部份。佢哋嘅課程主要係網上授課，以職業導向為主，程度由副學士去到碩士不等。佢哋亦設有6個實體課室位置同埋一間網上嘅法律學院。
普渡環球前身係楷博大學（Kaplan University）。喺2018年4月，普渡大學收購咗楷博教育旗下嘅楷博大學，楷博教育就繼續提供各種非學術支援。普渡環球嘅學術總部位於芝加哥，而主要校園就喺印第安納波利斯。佢哋亦喺芝加哥同羅德岱堡設有網上學習支援中心。
普濟方

《普濟方》，係公元1406年出版關於方劑嘅醫學文獻， 由明朝周定王朱橚、教授滕碩、長史劉醇編輯，收錄明初以前各種關於中醫方劑同有關著作而編成，裏面仲收咗其他傳記、雜說、道藏、佛書中嘅有關記載。係中國收方最多嘅書。
本書嘅原刻本已經唔見咗，有一百六十八卷。《四庫全書》收《普濟方》嗰陣，改編之後有 426 卷，1,960 論，2,175 類，778 法，61,739 條方，239 幅圖，9,500,000 隻字。

《普濟方》嘅內容
包括：
第一部分為方脈總論： 
卷1至卷5為方脈；
卷6至卷12為運氣；
卷13至卷43為臟腑；
第二部分為身形： 
卷44至卷86為五官；
卷87至卷250為雜病；
第三部分為諸疾： 
卷251至卷267為雜治；
卷268至卷271為雜錄和符禁；
第四部分為諸瘡腫： 
卷272至卷315為外傷；
第五部分為婦人： 
卷316至卷357為婦科；
第六部分為嬰孩： 
卷358至卷408為兒科；
第七部分為針灸： 
卷409至卷424為針灸；
附有本草藥性畏惡同埋異名二卷： 
卷425至卷426為本草。
普皮恩努斯

普皮恩努斯（Pupienus，170年—238年7月29號）係羅馬帝國皇帝，238年在位。
普羅夫迪夫

普羅夫迪夫（保加利亞文：Пловдив）係保加利亞第二大城，人口有34萬。
新海誠星

新海誠（粵拼：san1 hoi2 sing4；日文：新海誠(shinkaimakoto)；英文：55222 Makotoshinkai），又嗌小行星55222，係太陽系入面，小行星帶一小行星。佢由美國密西西比州積臣嘅宇航員——R. A. 達卡喺2001年9月12號發現。佢個名出自日本電影監督——新海誠。呢粒小行星係成個小行星系入面，第55222粒發現嘅小行星。
新淵縣

新淵縣（越南文：Huyện Tân Uyên）係越南萊州下轄嘅一個縣。
新清水灣道

新清水灣道（英文：New Clear Water Bay Road）係香港九龍一條馬路、清水灣道喺飛鵝山嘅分支路，連接四順、佐敦谷，喺彩雲邨繡文樓（即彩雲聖若瑟小學對開位置）同清水灣道匯合。條路喺1980年初通車，大部分路段採用三線雙程及六線雙程行車，全長大概2.5公里。
而新清水灣道高架天橋係香港海拔最高嘅大橋，係來往西貢同九龍嘅新橋。呢條橋發生過幾次跳橋事件，因為橋上同橋下嘅新清水灣道相差大概五十米，有人揀喺呢條有行人路嘅天橋自殺。
新清水灣道起之前，啲車由九龍來往西貢半島同將軍澳等新界以東嘅未發展地區只可以由彩雲邨嘅清水灣道入，但因為嗰段清水灣道好斜，嗰陣嘅車，尤其係大車就行得好辛苦，政府有需要起新路，所以喺佐敦谷同彩雲邨之間起新清水灣道上山去順利邨，再用大橋接駁上飛鵝山去西貢半島。
現時新清水灣道已經喺2009年同佐敦谷彩興里連接，啲車可以經佐敦谷去牛頭角一帶。
新添衛

新添衛，大明洪武二十三年（1390年）擺喺新添千戶所，駐地喺而家貴州省貴定縣。係貴州都司。轄境就喺而家貴定縣大部同平塘縣西部分地區。天啓嗰陣安邦彥反叛，圍住貴陽，攻陷龍里，官軍因為咁而進發，諗住解開會城之圍。清康熙二十六年（1687年）廢咗。
新港

新港係中華民國臺灣嘉義縣一個鄉，人口3.0萬。
新港中心

新港中心（英文：Silvercord Centre）係香港一個商場兼寫字樓，總共有兩幢，嚮九龍尖沙咀廣東道30號。新港中心樓下商場，高4層，連地庫兩層，即係有6層。新港中心係劉鑾雄華人置業嘅出租投資物業。嚮2006年10月8號之前，嗰道曾經有一間新港戲院。

交通
港鐵荃灣綫尖沙咀站A1出口，行15分鐘。
港鐵屯馬綫尖東站L5出口，行5分鐘。
九巴或城巴多線車站
新淦

新淦係中國江西吉安一個縣，總面積1252平方公里，人口31萬，1957年地名簡化做新幹（簡化字：新干）。
新港城

新港城（Sunshine City）係香港一個私人屋苑，亦係一個大型商場，由恆基兆業地產發展，嚮新界馬鞍山市中心地帶，港鐵馬鞍山站上面。新港城項目分為五期住宅大廈，同兩處大商場，叫做新港城中心同新港城廣場。
新港城分幾期嚮1993年至1994年起好，由香港劉榮廣伍振民建築師事務所（DLN Architects & Engineers）設計。

社區設施
附近有馬鞍山郊野公園、鞍祿街公園、馬鞍山運動場及馬鞍山公園。
李縕

李縕（諺文：이온，1720年11月26號—1737年9月28號）係李氏朝鮮第19代王朝鮮肅宗嘅六仔（庶五子）延齡君李昍嘅養仔。本名守愼（諺文：수신），字蘊仲（諺文：온중），爵洛川君。
1720年11月26號李氏朝鮮漢城府生，佢生父係李氏朝鮮第14代王朝鮮宣祖嘅庶九子慶昌君李珘嘅5代孫李埰，生母係晉州柳氏，柳綰女。1719年延齡君李昍爲無子早卒他爲1734年11月13號李昍嘅死後立養。同封洛川君。婚因與達城郡夫人徐氏，徐宗秀女。但1737年9月28號無子女病卒。
他的死後朝鮮宣祖嘅長兄河原君李鋥7世孫府事李亨宗（德興大院君八世孫）次子李喆楷爲死後養子立養同改名李泳，封為達善君。但達善君李泳爲自殺因爲李縕之夫人徐氏之虐對，同罷養。
李氏朝鮮後期系圖
仁祖第16代國王    
                                 
昭顯世子仁祖大仔孝宗第17代國王     麟坪大君仁祖三仔
         
    顯宗第18代國王     福寧君麟坪大君大仔
         
    肅宗第19代國王     義原君福寧君二仔
                          
景宗第20代國王英祖第21代國王延齡君肅宗庶六仔 安興君義原君二仔  
                  
真宗孝章世子莊祖莊獻世子洛川君延齡君養仔李鎮翼安興君大仔  
                         
正祖第22代國王恩彥君莊祖庶三仔恩信君莊祖庶四仔 李秉源李鎮翼二仔  
                
純祖第23代國王全溪大院君恩彥君庶六仔 南延君李秉源二仔
              
翼宗孝明世子哲宗第25代國王 興宣大院君南延君四仔
                            
憲宗第24代國王高宗第26代國王第一代皇帝
  
純宗第二代皇帝
李美

李美（葡文：António de Mendonça Corte-Real）係葡萄牙軍人。1807年至1810年係葡屬印度嘅東帝汶總督。1761年7月4號，成為第49任澳門總督。
李美珊

李美珊（英文：Robin Lee，1963年2月21號—）係1986年度香港小姐競選嘅冠軍。

生平
李美珊喺香港出世[未記出處或冇根據]，祖籍廣東鶴山，自細喺美國住，大學讀紐約大學，主修生物學，之後攞到醫學碩士學位，本嚟準備讀埋博士，但佢決定返香港試下選香港小姐，攞到冠軍，做咗頭一位有碩士學歷嘅港姐冠軍。
李美珠

李美珠，係大韓民國嘅一個女藝人同埋歌手。
李繡至

李繡至，係大韓民國嘅一個女藝人同埋歌手。
李美慧

李美慧（Vivi Lee，1987年3月26號—），原名李斯庭，係香港女演員，曾經參加過2006年度香港小姐競選，後尾參加無綫電視藝員訓練班變成藝員，做過遊戲節目《一擲千金》千金小姐，亦拍過唔少劇。2012年就走去幫香港電視網絡拍劇，後來回流無綫電視做部頭合約女藝人。佢以前喺北京中央民族大學附屬中學度讀書，之後喺北京舞蹈學院畢業（由2003年起入讀）。
李緈

李緈（韓文：이행；1719年2月15號—1728年11月16號），史稱孝章世子（韓文：효장세자）。字聖敬（韓文：성경），本名萬福（韓文：만복），係李氏朝鮮王族，李氏朝鮮第21位國王英宗李昑庶長子。
佢係李氏朝鮮第19位國王——肅宗李焞喺死之前出世嘅孫。佢爲本李氏朝鮮王族封爵做敬義君（韓文：경의군），但佢阿爸——李昑喺1721年8月封王時，同暫定王位——李緈係承權之士。
1724年，佢伯父——李氏朝鮮第20位國王——景宗李瑞無子女急逝，佢阿爸卽位。李緈喺1728年11月16號過身。諡號孝章世子，1762年改做承統世子。
後爲阿爸英宗李昑之命，佢嘅異母弟李愃二仔——李祘立養同追崇之命。1776年追尊時俾清國皇帝——乾隆帝批准咗而封恪愍王同朝鮮諡號溫良睿明哲文孝章大王，廟號眞宗。
李美鳳

李美鳳（英文：Elizabeth Lee，1963年8月31號—）係香港女演員同歌手，1987年度香港小姐競選嘅亞軍同最上鏡小姐，之後拍過唔少電視劇同電影，1991年同1992年更出過唱碟，1996年淡出幕前。佢1990年同香港男藝人林敏驄結婚，1995年離婚，1996年改嫁臺灣生意人鄭翔中。
新疆

新疆（維吾爾文：شینجاڭ‎）係中國西北一省。響中華人民共和國裏面，行政上叫新疆維吾爾自治區（維吾爾文：شینجاڭ ئۇيغۇر ئاپتونوم رايونی‎），簡稱新或疆，係省級嘅自治區，省城響烏魯木齊。齋計地嘅話，佢係全國最大面積嘅省。新疆係邊疆省份，國內同東接甘肅，東南接青海，南接西藏，國外東北接蒙古，北接俄國，西北接哈薩克，西接吉爾吉斯、塔吉克、阿富汗，西南接巴基斯坦同印度都爭梗嘅喀什米爾。
新疆全省都響內陸，有好多山同畀山脈間開嘅盤地，亦都有沙漠、草原同綠洲。歷史上有好多唔同種族住過，唐人叫呢度做西域，係絲綢之路所經嘅地方。
新疆協鑫新能源材料科技

新疆協鑫新能源材料科技（Xinjiang GCL New Energy Material Co.）係中國一間能源材料科技嘅公司。
由於新疆協鑫新能源材料科技協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁新疆協鑫新能源材料科技，將佢加入限制出口黑名單。
新疆拘留營

新疆拘留營（粵拼：san1 goeng1 keoi1 lau4 jing4；英文：Xinjiang internment camps；維吾爾文：قايتا تەربىيەلەش لاگېرى‎），被中華人民共和國政府正式叫做職業技能教育培訓中心，係由新疆政府同黨委運作嘅拘留營。人權觀察話佢哋由2017年開始就同維吾爾族同其他穆斯林灌輸人民戰爭係恐怖主義，而佢哋響2014年就實施呢個政策。有好多國家同人權組織就聲稱呢個營係打壓人權、唔人道對待、強姦同折磨，仲指控有種族清洗。而有啲國家係支持呢個拘留營。
呢個拘留營係喺中共總書記習近平嘅管治底下建立。呢個拘留營喺區內嘅運作係由中共政治局委員暨黨委書記陳全國領導。拘留營被人報告係喺中國嘅法律體制之外運作。有報導話，好多維吾爾族喺未審判嘅情況下就被拘留，佢哋都冇對拘留嘅人提出任何指控（即係行政拘留）。據報導，本地當局喺個營到收押咗幾十萬維吾爾人同其他少數民族嘅人，目的係打擊極端同恐怖主義，同埋促進社會融合。
中國政府聲稱學員喺度做緊培訓

拘留營設施
呢節要加長。
File:Factory sat image.jpg拘留營衛星圖
File:Camp wall image.jpg拘留營畀高牆包圍
再教育營基地、數量同設施無準確數據，大部分城市入面嘅「再教育營」由職業學校、黨校、普通學校或者其他官方場所改建而成，而城鄉教育營就大多係新起。學員受訓期間，一般市民唔可以自由出入學習營地，大門有武裝看守，部分配有疑似高牆、鐵網同瞭望塔等設施喺佢周圍，教育營附近亦有好多公安巡邏。
法新社喺2021年4月26號報導，佢哋訪問咗一對喺新疆住咗十年嘅加拿大夫婦，佢哋就形容，再教育營營區周圍嘅牆有約4.6公尺高，上面有鐵絲網，由監視器同埋警衛巡邏隊監控。

國際反應
呢節未有人寫，歡迎編撰。 請幫加返相關資訊。

被拘留過嘅人
海外新疆人示威抗議新疆再教育營違反人權
米日古麗·圖爾蓀：喺「新疆再教育營」受中國政府酷刑對待，監禁期間，佢一個仔更加喺中國當局監管下神秘死亡。佢係2018年公民力量獎得獎者。
吐爾遜娜依·孜亞吾頓（Tursunay Ziyawudun）對BBC表示，佢喺「再教育營」裏面嗰9個月，「每晚」都有女性被從牢房中帶走，被一名或多名蒙面中國男子強姦。

中方對外回應
中國對於新疆拘留營侵犯人權嘅指控一概否認。例如，對於其中曾經被囚禁係喺入面，之後逃出嘅米日古麗·圖爾蓀，中國話佢講嘅係「一個撒謊者編造的虛假故事」。不過，亦有一啲媒體，反駁中共喺呢方面嘅宣傳造假。

反駁指控記者會疑似造假
中國外交部喺2021年進行過一場記者會，安排幾名自稱維吾爾族人發言，試圖反駁呢啲指控，但就被踢爆疑似造假。其中一名發言，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業。而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷。世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言和同埋文字。
新疆日報

《新疆日報》係新疆報紙，亦係中國共產黨新疆維吾爾自治區委員會嘅機關報，有漢文、維吾爾文、哈薩克文、蒙古文四種版本。
新疆東方希望有色金屬

新疆東方希望有色金屬（Xinjiang East Hope Nonferrous Metals Co.）係中國一間矽基材料行業嘅公司。
由於新疆東方希望有色金屬協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁新疆東方希望有色金屬，將佢加入限制出口黑名單。
新疆維吾爾自治區治蝗滅鼠指揮部辦公室

新疆維吾爾自治區治蝗滅鼠指揮部辦公室（簡化字：新疆维吾尔自治区治蝗灭鼠指挥部办公室）又叫新疆維吾爾自治區蝗蟲鼠害預測預報防治中心站（簡化字：新疆维吾尔自治区蝗虫鼠害预测预报防治中心站），始建於1952年，係全中華人民共和國唯一嘅草原生物災害治理嘅常設機構。主要負責新疆草原生物災害嘅預警監測、治理同埋科研工作等等。家下有以自治區為中心，全新疆13個地州蝗蟲鼠害預測預報防治中心站組成嘅網絡體系，有200幾位技術人員。家下喺全區已經基本形成生物控制同埋應急防治相結合嘅綜合治理體系，平均每年完成草原生物災害治理面積達200萬公頃，有效咁保護草場，攞到顯著嘅經濟、社會同埋生態效益。多次榮獲農業部、自治區嘅表彰獎勵。自行研究推廣人工招引粉紅椋鳥、牧雞牧鴨治蝗、招鷹養狐滅鼠等生物防治新技術，走喺全國前列。今後新疆草原生物災害治理會以科學發展觀為指導，堅持科技創新，通過不斷努力，實現畀草原綠起來、畜牧業強起來、牧民富起來嘅發展目標，為新疆農牧業生產安全、生態安全同埋邊疆地區嘅社會穩定提供有力保障，為構建和諧新疆、生態新疆做出積極嘅貢獻。
新疆大全新能源

新疆大全新能源（Xinjiang Daqo New Energy Co.）係中國一間矽基材料行業嘅公司，喺2011年成立。
由於新疆大全新能源協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁新疆大全新能源，將佢加入限制出口黑名單。
新疆棉花風波

新疆棉花風波係指中國共青團因瑞典時裝集團H&M 2020年喺社交媒體度講咗喺新疆拘留營度強制勞役勞工去整呢啲嘢，而喺2021年3月重提呢件事引起嘅詏撬。而呢件事後中國官媒人民網同《環球時報》，就公開帶頭號召啲人去抵制返相關嘅廠商，主要針對多個參與BCI（良好棉花發展協會）嘅國際時裝品牌。由於成件事發展係再刺激咗反西方商品嘅情緒，引發埋連串對Nike、Adidas同PUMA等其他服裝牌子嘅抵制同埋唔同品牌大中華區代言人陸續解約嘅事。

事態發展
響2020年9月22號，美國國會通過咗《防止強迫維吾爾勞動法》，BCI之後就有提議去抵制新疆棉花。2021年3月1號，BCI上海代表處微信公眾號發佈叫咗「關於新疆問題的重要申明」嘅文章，喺度申明明確指出，BCI中國專案團隊嚴格遵從BCI嘅審核原則，由2012年開始對新疆專案點所執行嘅歷年第二方可信度審核同第三方驗證，就話未發現一例有關強迫勞動嘅事，呢篇文被人認為係雙重標準。2021年3月22號，歐洲聯盟、英國、美國同加拿大宣佈就維吾爾人嘅大清洗對中華人民共和國官員實施制裁，係自1989年六四事件歐盟對中國實施武器禁運以嚟嘅首次制裁。

官方發動抵制浪潮
響2021年3月24號朝早，中國共青團中央嘅官方賬戶係第一個開始喺新浪微博度發文批鬥，針對H&M喺2020年9月出過嘅一份聲明話唔會再用新疆棉花。嗰份聲明被認為係對維吾爾人嘅大清洗去表態，而喺中國大陸社交網絡上就被官媒同網民發起抵制行動。冇耐，H&M大中華區代言人宋茜、黃軒嘅工作室喺嗰日出聲明話已經停咗同H&M嘅合作。
響官方發動咗抵制浪潮嘅同一日，幾間電商平台包括淘寶、京東、拼多多等就突然全面將所有H&M嘅貨落晒架，百度地圖冇再顯示H&M喺上海嘅十幾間門店嘅位置。中國幾個Android應用程式商店將HM商城App落架。成都大悅城將H&M商標除咗落嚟，另外新疆匯嘉時代百貨對H&M門店收鋪措施並出聲明要求H&M對新疆人民道歉。
H&M出咗聲明之後，有中國大陸嘅網民就留意到個份聲明係基於瑞士良好棉花發展協會（BCI）去出，所以網民就將矛頭指去佢哋度；中國體育品牌安踏亦喺同日喺微博度宣佈退出良好棉花發展協會。外界亦覺得咁樣仲有機會牽連埋其他入咗BCI有關嘅品牌。

中國大陸當局嘅公開表態
中華人民共和國商務部新聞發言人高峰就話，新疆地區有強迫勞動呢件事係「子虛烏有」，「純白無瑕的新疆棉花不容任何勢力抹黑玷污」。中華人民共和國外交部發言人華春瑩喺例行記者會度話，有關新疆地區強迫勞動嘅指責係「個別反華勢力炮製的惡意謊言」，並表示中方反對「基於謠言和謊言對中國進行惡意攻擊，甚至損害中方的利益」，唔畀得外資企業「一邊吃着中國的飯，一邊砸着中國的碗」，回應記者提問嗰陣，華春瑩表示「這絶對不是什麼民族主義，而是樸素的愛國主義。」中國消費者協會表示，呢個做法嚴重傷害中國消費者嘅感情，侵害消費者嘅合法權益。中華人民共和國人民解放軍就鬧H&M聲明係「無知、傲慢」。中國共青團喺微博發出聲譴責H&M「在刻意給新疆棉花找茬」，「一邊散播謠言、抵制新疆棉，一邊賺錢？是在痴心妄想！」
響2021年3月22號，中國駐英國大使館喺網站度回應話，喺新疆整嘅木棉花已經係機械化晒咁整，唔使出好多人力，所以唔認同強迫勞動呢個講法。而中國棉花協會表示，反對以美國行頭嘅西方各國對新疆紡織服裝供應鏈同佢相關產品實施任何限制，要敦促佢哋唔好再做唔啱嘅嘢、用行動支持新疆棉花。

公眾人物跟貼企隊形
響呢單嘢度，有唔少兩岸三地嘅藝人同公眾人物都表態支持新疆棉花。新疆藝人佟麗婭、迪麗熱巴、古力娜扎、哈妮克孜，維吾爾族Rap藝人艾熱通過微博出聲話支持家鄉嘅棉花。
喺香港藝人方面，陳奕迅就出咗聲名話唔會做污名化中國嘅嘢，所以唔會同Adidas再有任何合作。而其他香港藝人，例如容祖兒、陳小春等就喺微博發文話「我支持新疆棉花」去表態。

H&M
H&M喺2021年3月宣佈，將會終止採購新疆棉花並停止同新疆製造商合作。
淘寶、京東、拼多多等多個中國大陸地區嘅電商平台亦蔽咗H&M商店同埋相關商品，但係中國大陸官方網站仍然照常運作。
百度地圖、高德地圖亦蔽咗「H&M」或者「HM」，中國多個Android應用程式亦將HM商城App下架。
成都大悅城將H&M商標摘下，另外新疆匯嘉時代百貨對H&M門店採取刪店措施並發表聲明，要求H&M對新疆人民道歉。
原H&M大中華區地區代言人包括宋茜、黃軒工作室亦喺當日發表聲明，表示已終止同H&M之間嘅合作。
H&M集團其後喺3月24號發表聲明話，佢哋集團一貫秉持公開透明嘅原則管理全球供應鏈，確保全球範圍所有供應商遵守可持續發展承諾，包括《經合組織負責任的商業行為準則》，呢次決策唔代表任何政治立場。

Nike
響2021年3月24號，中國大陸網民發現Nike喺2021年前喺過佢嘅英文官網度出咗一篇叫「NIKE STATEMENT ON XINJIANG」嘅文。外界解讀做係Nike指控維吾爾族有種族滅絕呢件事。而喺中國大陸網絡度，好多網民反對嗰份聲明，同埋有大量抵制嘅聲音。喺第二日，中國大陸藝人王一博、譚松韻所屬嘅經紀公司宣佈停止同Nike嘅所有合作。H&M集團喺3月24號出聲明話，佢哋一向秉持公開透明嘅原則管理佢哋嘅全球供應鏈，確保全球範圍入面嘅供應商遵守佢哋嘅可持續發展承諾，例如《經合組織負責任的商業行為準則》，並唔代表任何政治立場。之後人民日報旗下「人民日報評論」微博表示中國網民唔接受，強調「國家利益高於一切」。

Adidas
響2021年3月25號下晝，陳奕迅、彭于晏、楊冪、迪麗熱巴、易烊千璽、鄧倫、陳立農、王嘉爾、彭昱暢、Angelababy、宋妍霏、張鈞甯同趙露思等工作室喺官方微博出聲明話，宣佈唔同Adidas去合作，劉亦菲吧官方出微博話「經確認，劉亦菲女士與『Adidas』品牌已無合作關係」。

影響
正面
響2021年3月25號，中國大陸A股、港股紡織服裝板塊漲停。有券商話，隨住安踏宣佈退出BCI，之後或者會有更多中國品牌繼續用新疆棉花，將會刺激國內市場對國貨嘅消費熱情。
曼維迪卡斯特羅

曼維·迪卡斯特羅·費路（葡文：Manuel de Castro Filho；1912年7月1號—1995年9月18號） 係巴西嘅律師同政治人， 塞阿拉州新莫拉達人。 喺1978年到1982年間做塞阿拉州副州長。 1982～1983年間做過塞阿拉州州長。
曼維迪卡斯特羅喺1995年9月18號喺福塔雷薩死咗，享年83。
曼維韋多利諾

曼維韋多利諾（葡文：Manuel Vitorino，1853年1月30號—1902年11月9號）係巴西醫生同政治人，巴西巴伊亞州嘅薩爾瓦多市出世。佢喺1889年至1890年間出任巴伊亞州長，1894年至1898年間出任巴西副總統。
曼海姆

曼海姆（德文：Mannheim）係德國巴登－烏騰堡一座城，人口30萬，係成個州繼史特加同卡爾斯魯亞之後嘅第三大城。
曼節斯套州

曼節斯套州（哈薩克文：Маңғыстау облысы）係哈薩克嘅一個州，首府阿克套。
曼維費拉斯迪金保斯薩利斯

曼維費拉斯迪金保斯薩利斯（Manuel Ferraz de Campos Sales，1841年2月15號—1913年6月28號）係巴西政治人，做過巴西總統。佢入政府之前做過咖啡農同埋律師，之後做過副州長、州長、司法大臣、議員同埋聖保羅州主席（1894年 - 1897年）。佢喺1898至1902年係巴西總統，喺任內進行咗一系列嘅經濟改革。
曼納高速公路

曼納高速公路（Bang Na Expressway）係泰國一條高架高速公路，亦係當今世上最長嘅行車天橋，全長54公里，連接曼谷曼納同春武里，2000年通車。
曼維·奈亞

2018年，曼維·奈亞喺德國國家隊嘅一次出場。個人資料全名
曼維·皮他·奈亞身高
1.93米（6呎4吋）位置
足球守門員球會資料而家效力
拜仁慕尼黑波衫號碼
1青年軍年
球會1991–2005 
史浩克04效力過嘅球會年
球會
上陣
（入波）2004–2008 
史浩克04二隊
26
（0  ）2006–2011 
史浩克04
156
（0  ）2011– 
拜仁慕尼黑
135
（0  ）代表隊年
代表隊
上陣
（入波）2004  
德國U18
1
（0    ）2004–2005  
德國U19
11
（0    ）2005–2006  
德國U20
4
（0    ）2006–2009  
德國U21
20
（0    ）2009–  
德國國家足球隊
59
（0    ）
曼維·奈亞
（德文：Manuel Neuer，德文讀音： [manʊeːl nɔɪɐ]；1986年3月27號—），全名叫曼維·皮他·奈亞（Manuel Peter Neuer），香港傳媒普遍譯文奴爾·紐亞或簡稱做紐亞，係德國足球員，司職足球守門員。佢依家踢緊德國甲組足球聯賽嘅拜仁慕尼黑，又踢緊德國國家足球隊。佢以出色嘅反應能力，阻截能力，成日衝出禁區解圍同埋對球路嘅判斷而聞名。佢曾經幫德國隊贏得2014年FIFA世界盃冠軍，重攞埋嗰屆世界盃嘅金手套獎。
柯獵焚

柯獵焚（Laurence Oliphant；1829年—1888年12月23號），或譯俄理范，係英國作家，曾經周遊列國，亦擔任過外交職務。
柯獵焚曾經陪同英國伊利近爵士出使大清同日本，其中亦途經香港。
柯欣彤

柯欣彤，香港親中派人士，瑪歌瑞特國際幼稚園校監。

政治立場
佢係香港親中派嘅成員，曾經有份幫手進行統戰活動，又支持削減直選議席兼限制民主派人士參選嘅所謂完善選舉制度，同埋支持所謂愛國者治港。
柯潔

柯潔（粵拼：o1 git3；簡化字：柯洁；1997年9月3號—）係中國九段圍棋手，浙江麗水人，而家世界排名第一。
柯汶利

柯汶利（英文：Sam Quah，1985年8月2號—）係一位馬來西亞華人導演。

生平
1985年喺馬來西亞檳城出世，祖籍福建。 2011年喺世新大學畢業，攞到口語傳播系同廣告系雙學位，之後喺國立台北藝術大學電影所導演組畢業。
2014年導演短片《自由人》攞到2014年金鐘獎迷你劇集（電視電影）導演獎。 2019年同2020年分別同陳思誠合作，導演《誤殺》同 《唐人街探案》。
柯橋區

柯橋區係中國浙江紹興一個市轄區，總面積1202平方公里，人口103萬。
柯格斯塔

柯格斯塔（粵拼：o1 gaak6 si1 taap6；英文：Augusta，英文讀音：[ɔ:'ɡʌstə]）係美國緬因州首府，喺肯尼碧河邊，大約住咗2萬人。
曲面

曲面係一種二維嘅幾何物體。
喺拓樸學同微分幾何入面，曲面係由一咋二維嘅「patch」透過同胚或者係微分同胚黐埋一齊；而喺代數幾何嘅世界入面，幾何物體係用多項式嚟定義嘅，所以用好粗略嘅講法嚟講，喺n維空間上面用n-2條多項式嚟定義嘅話，就會得到一個曲面。當然呢個講法唔係好準確，因為要考慮到啲多項式係咪完全相交（complete intersection）嘅問題。一個好啲嘅定義嘅方法係用維度，但係喺代數嘅世界入面有幾種維度嘅定義，例如投影維度、深度、Koszul序列等等，要視乎邊一種喺嗰個情況好用啲。
曲麻萊

曲麻萊係中國青海玉樹州一個縣，人口3.3萬。
更新世巨型動物群

更新世巨型動物群（Pleistocene megafauna）係存在喺更新世時期嘅巨型生物。
更樓石

更樓石，係香港新界東平洲一嚿奇石，屬香港地質公園其中一個景點。更樓石係兩條高7米嘅沉積岩石柱，豎立喺海蝕平台上面，遠睇就好似兩座更樓噉樣。
更樓石出現喺2014年香港通用郵票面值3.7港紙嘅郵票度。